MUNICIPIUL SATU MARE

CABINET PRIMAR

Nr**. 56004/19.09.2025**

**Kereskényi Gábor, Primar al Municipiului Satu Mare,**

În temeiul prevederilor art. 136 alin.(1) din Ordonanța de Urgență a Guvernului nr.57/2019 privind Codul administrativ,cu modificările și completările ulterioare, îmi exprim inițiativa în promovarea unui proiect de hotărâre având ca obiect ,, aprobarea Protocolului de colaborare între UAT Municipiul satu Mare și S.C. Tempero Group SRL în vederea realizării unui sens giratoriu la intersecția străzii Careiului cu strada Ștefan Ștețiu și strada Platanului”,

În susținerea căruia formulez prezentul

**REFERAT DE APROBARE**

Tempero Group SRL, reprezentată de Pavel Dan Gabriel în calitate de asociat unic și administrator, prin cererea depusă și înregistrată la Primăria Municipiului Satu Mare sub nr. 54539/12.09.2025, solicită încheierea unui Protocol de colaborare cu Municipiul Satu Mare în vederea amenajării, pe cheltuială proprie, a unui sens giratoriu la intersecția străzii Careiului cu strada Ștefan Ștețiu și strada Platanului, străzi care fac parte din domeniul public al Municipiului Satu Mare.

Realizarea investiției va crește nivelul de siguranță al traficului în zona intersecției și va fluidiza traficul în toate cele patru direcții deservite de intersecție.

Necesitatea și oportunitatea realizării investiției este evidentă și cu repercursiuni pozitive atât asupra locuitorilor cât și a agenților economici care își desfășoară sau își vor desfășura activitatea în zonă.

În sensul celor de mai sus, pentru ca Tempero Group SRL să poată realiza lucrări la un obiectiv proprietate publică a Municipiului Satu Mare se impune încheierea unui protocol de colaborare care să stabilască drepturile și obligațiile fiecărei părți.

Față de cele expuse mai sus, raportat la prevederile art. 129 alin.(2) lit. c) și alin. (6) litera c) din O.U.G nr. 57/2019 privind Codul Administrativ, cu atât mai mult că inițierea prezentului proiect de hotărâre nu implică nici un fel de costuri din partea UATM Satu Mare, datorită faptului că aprobarea proiectului de hotărâre revine în competența consiliului local, potrivit art.196 alin.1 lit.a) din Codul Administrativ, aprobat prin OUG nr.57/2019, propun spre analiză și aprobare Consiliului Local al Municipiului Satu Mare prezentul proiect de hotărâre.

INIŢIATOR PROIECT,

PRIMAR

## Kereskényi Gábor

Faur Mihaela/2ex